Սկզբում մորն ու ավագ քրոջն անընդհատ նամակներ էր գրում, հարցնում էր, թե ինչպես են և երբ են իրենց տեսակցության գալու: Անցանկալի հարցեր էին տալիս, անընդհատ նամակ և նվերներ էին ուղարկում: Ամենաշատը մայրը: Այս քսան տարվա ընթացքում մոր հետ միայն մի անգամ է հանդիպել, այն էլ ոչ թե Ստամբուլում, այլ` Գերմանիայում: Երկրաբանների և թանկարժեք քարերի մասնագետների կոնֆերանսին Ֆրանկֆուրտ գնալիս մորը խնդրել էր. որ այնտեղ գա: Մայր ու որդի Թուրքիա չվերադարձող քաղաքական ապաստան հայցողների պես հանդիպեցին Գերմանիայի մի քաղաքում: